Diari Oficial de la Generalitat Valenciana


Sumari del DOGV 4826, del 24-08-2004 (2004/8578)

RESOLUCIÓ de 2 d'agost de 2004, de la directora gerent de l'IVAM, de modificació de les característiques del fitxer d'Amics de l'IVAM.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/08/02/(1)/dof/vci/html**

### Dades del document

Número de DOGV
:   4826

Data del DOGV
:   24-08-2004

Secció del DOGV
:   I. DISPOSICIONS GENERALS

Número del document
:   2004/8578


Data del document
:   02-08-2004

Organisme emissor
:   Institut Valencià d'Art Modern, IVAM

Tipus de document
:   Resolució

Descriptors 

:   * legislació
    * base de dades
    * administració regional
    * museu
    * dades personals

RESOLUCIÓ de 2 d'agost de 2004, de la directora gerent de l'IVAM, de modificació de les característiques del fitxer d'Amics de l'IVAM. [2004/F8578]
  
La Llei Orgànica de Protecció de Dades de Caràcter Personal establix en l'article 20 que la creació, modificació o supressió de fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
En 1994 l'Institut Valencià d'Art Modern va regular el fitxer d'Amics de l'IVAM que hi ha en este.
  
Durant el temps transcorregut des de l'organització del fitxer, el sistema d'informació de l'IVAM i la seua estructura organitzativa han experimentat canvis tendents a la modernització i consolidació, per la qual cosa es procedix mitjançant la present resolució a la revisió i actualització del fitxer d'Amics de l'IVAM.
  
En conseqüència, complits els tràmits establits en l'article 13 del Decret 96/1998, de 6 de juliol, de Govern Valencià, i d'acord amb les potestats atorgades per l'article 24 de la Llei 9/1986, de 30 de desembre, por la qual es crea l'Institut Valencià d'Art Modern, resolc:
  
Primer
  
Procedir a la modificació de les característiques del fitxer d'Amics de l'IVAM en els termes recollits en l'annex 1.
  
Segon
  
Els responsables del fitxer de referència adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Tercer
  
Els afectats pel fitxer d'Amics de l'IVAM podran exercitar el seu dret d'accés, rectificació i cancel·lació de dades, quan pertoque, davant de la unitat que es concreta en la present resolució.
  
La present resolució entrarà en vigor el dia següent de la publicació en el Diari Oficial de la Generalitat Valenciana.
  
València, 2 d'agost de 2004.- La directora gerent: Consuelo Ciscar Casabán.
  
ANNEX I
  
Nom del fitxer: Amics de l'IVAM
  
1) Finalitat i usos previstos: Enviament d'informació sobre les activitats i servicis que oferix l'IVAM.
  
2) Persones o col·lectius sobre els quals es pretén obtindre dades: persones físiques, persones jurídiques públiques o privades, que desitgen pertànyer als Amics de l'IVAM.
  
3) Procediment de recollida de dades: transmissió electrònica de les dades, formularis o cupons.
  
4) Estructura bàsica del fitxer:
  
Nom i cognoms
  
NIF
  
Adreça electrònica
  
Adreça postal
  
Activitat professional
  
Dades bancàries
  
5) Responsable del fitxer: Institut Valencià d'Art Modern, IVAM.
  
6) Servicis o unitats davant dels quals es poden exercir els drets d'accés, rectificació, cancel·lació i oposició: Departament d'Atenció al Client.


Còpia Permalink ELI